இத்தொடரில் வரும் அனைத்து கதாபாத்திரங்களும் நிகழ்வுகளும் முற்றிலும் கற்பனையே.
உண்மை நிகழ்வுகளோடு அல்லது உயிரோடிருக்கும் அல்லது இறந்த நபர்களோடு ஏதாவது வகையில்
சம்பந்தப்பட்டிருந்தால், அது முற்றிலும் தற்செயலானது.
அறிவிப்பு ஒலிக்குப் பிறகு செய்தியைத் தெரிவிக்கவும்.
நீதான் மசூத் தப்ரிஸியை சுட்டாய் என எனக்குத் தெரியும்.
நான் அவனை விடுவிப்பது தான் ஒப்பந்தம்.
நீ எனக்கு வாக்குக் கொடுத்தாய்.
அவளை என்னிடம் திருப்பி அனுப்பி விடு.
இல்லையெனில் சத்தியமாக, ஒரு நாள்
உன்னை நேருக்கு நேராகப் பார்த்து உன் தலையில் சுட்டுவிடுவேன்.
சத்தியமாக.
நஹீத்தின் அறுவை சிகிச்சை செலவு அதிகம் தானே?
அதுவும் வெளிநாட்டில்.
உன் சம்பளத்திற்கு அது மிகவும் விலையுயர்ந்தது என்று நான் நினைக்கிறேன்.
சில விஷயங்களில் நாம் சிக்கனம் பார்க்க முடியாது.
ஆனால் உனக்கு அந்தளவு வசதி இல்லாவிட்டால்?
உனக்கு சில உதவிகள் கிடைக்கலாம்.
வெளியே இருந்து யாராவது, நிதி அல்லது மருத்துவ உதவி செய்யலாம்.
என்ன சொல்கிறீர்கள், சார், நீங்கள் என்னை அப்படி நினைக்க மாட்டீர்கள் என நம்புகிறேன்.
இந்த தேசத்துக்காக என்னையே பணயம் வைத்தேன்!
நான் செய்தது மிகப் பெரிய தவறு என்று எனக்குத் தெரியும்.
இருக்கலாம்...
என் மனைவியின் நிலை என் பகுத்தறிவை பாதித்தது.
அவ்வளவு தான், வேறொன்றுமில்லை என்று உனக்காக நம்புகிறேன்.
அடுத்த அறிவிப்பு வரை, உன் கடமைகளில் இருந்து இடைநீக்கம் செய்யப்படுகிறாய்.
என்ன நடந்தது என்று நானே கண்டுபிடிக்கிறேன்.
நீ போகலாம்.
நீங்கள் சொல்வது போல்.
இது டெஹ்ரானின் துணை மின்நிலையம்.
நாங்கள் உள்ளே நுழைய முயற்சித்தோம், ஆனால் நம்பகமான தொடர்பை கண்டுபிடிக்க முடியலை.
இவர் பர்ஹாம் கஸ்ராய், தலைமை பொறியாளர்.
இவன் மிலாத் கஹானி, தமார் கையாளும் அதிருப்தியான, மறைமுக முகவர்.
துணை மின்நிலையத்தில் ஒரு கண்டனம் நடத்த நினைப்பதாக மிலாத் கூறினான்.
பர்ஹாம் அவனுக்கு உதவுவான் என்று நினைக்க நமக்கு ஏற்ற காரணம் இருக்கு.
இவ்வாறு தமார் கணினியில் வைரஸை நுழைத்து, ரேடாரை செயலிழக்க செய்ய முடியும்.
அதே ஆபரேஷன் ஆனால் வேறு நிலையத்திலிருந்து, மேலும் ரகசியமாக.
வித்தியாசம் என்னவென்றால் உன் முகவரின் சாயம் வெளுத்துவிட்டது, யேல்.
-அவள் தேடப்படுகிறாள். -ஆனால்...
அதோடு களத்தில் ஒரு குழு ஈடுபட்டுள்ளது. அவர்களை ஆபத்திற்குள்ளாக்க முடியாது.
-நெவோவின் ஆபரேஷன் ஏற்கனவே ஆபத்திலிருக்கு. -உன் முகவரும் தான்.
கமலியின் துறையினர், தாமாரை தேடுவது நமக்குத் தெரியும்,
ஆனால் புரட்சிகர காவலரிடமிருந்து, முறையான தேடுதல் அறிவிப்பு எதுவும் வரவில்லை.
எந்த புகைப்படமும் வெளியாகவில்லை.
அதோடு நமக்கு தமார் மற்றும் மிலாத்தின் கைபேசிகளுக்கு நேரடி தொடர்பு உள்ளது.
எல்லா நேரத்திலும் அவளுடைய சூழ்நிலை நமக்குத் தெரியும்.
நம் திட்டத்தை செயல்படுத்த இது சரியான வாய்ப்பு, கோரேவ்.
நன்றி.
அடுத்த முறை நான் தருகிறேன். பிறகு சந்திப்போம்.
அருமை.
உனக்கு வேடிக்கையாக உள்ளதா?
இங்கு நாம் மட்டும் தான் இருக்கிறோம் என்று நினைக்கிறன்.
நான் குளிக்க வேண்டும்.
ஹேய், இங்கே வா.
இல்லை, இல்லை, வேண்டாம்...
வேண்டாம்.
கேள், அவரை இன்னும் அரை மணி நேரத்தில் சந்திக்கப் போகிறோம்.
நான் குளிக்க வேண்டும்.
நீ நாயைப் போல நாற்றமடிக்கிறாய். இரு!
இரு! அசையாதே!
சுற்று.
-நல்ல பையன் -அப்படியா?
நீ அழகாக இருக்கிறாய்.
நான் குளிக்கப் போகிறேன்.
சரி.
ஹலோ.
நாம் திட்டத்தைத் தொடர்கிறோம்.
சரி.
நாம் பொறியாளரை இதில் சம்பந்தப்படுத்த வேண்டியது அவசியம்.
மிலாத் செய்து முடிப்பான் என நம்புகிறாயா?
ஆமாம், நான் அவனை நம்புகிறேன்.
சரி, 20 நிமிடத்திற்குள், மிலாதுக்கு தெரியாமல், கீழே செல்லும் வழியை கண்டுபிடி.
ஒரு வெள்ளை வேன் காத்திருக்கும்.
அங்கிருந்து நாம் தொடருவோம்.
எப்படி இருக்கிறீர்கள், பாஸ்?
நன்றாக இருக்கிறேன்.
இப்போது தான் கேள்விப்பட்டேன். எனக்கு வருத்தமாக இருக்கிறது.
எனக்கும் கொஞ்சம் ஓய்வு தேவைப்பட்டது.
உனக்கு ஏதாவது வேண்டுமா?
நீங்கள் நன்றாக இருக்கிறீர்களா என்று தெரிஞ்சிக்க வந்தேன்.
அவனை ஏன் போக விட்டீர்கள்? எனக்கு உங்களைப் பற்றி தெரியும்.
நீங்கள் அப்படி செய்பவர் கிடையாது.
எனக்கு சில காரணங்கள் இருந்தன.
நான் தவறு செய்துவிட்டேன்.
ஆனால் ஏன்?
விரைவில் உங்களை மீண்டும் பணியில் அமர்த்துவார்கள் என்று நம்புகிறேன்.
நன்றி.
அலி.
வழக்கை விசாரித்துக் கொண்டே இரு.
அவர்கள் சொல்வதையெல்லாம் நம்பாதே.
அந்த ஏஜெண்ட் இன்னும் டெஹ்ரானில் தான் இருக்கிறாள். அவள் இப்பவும் செயல்படுகிறாள்.
மின்சார நிறுவனத்திலிருந்து கிடைத்த தகவலைப்பற்றி சைபர் பிரிவிடம் பேசு.
நாங்கள் அவளைக் கண்டுபிடிப்போம்.
அமைதி கிட்டட்டும்.
உங்களுக்கும் அமைதி கிட்டட்டும்.
உங்களுக்கு இதை அணியத் தெரியுமா?
தெரியும்.
ஹலோ.
இது தான் திட்டம்:
பொறியாளர், ஏசியில் சிக்கல் இருப்பதாக புகாரளித்த பின், நீ நுழைய வேண்டும்.
புரிந்தது.
மிலாத் உனக்காக எல்லாவற்றையும் செய்யட்டும்.
முகமது அருகில்தான் இருப்பார், நாங்கள் அனைத்தையும் கேட்டுக் கொண்டே இருப்போம்.
புரிந்தது.
வாழ்த்துக்கள், தமார்.
நான் உன்னை நம்புகிறேன்.
ஹலோ, மானோசெஹர், எப்படி இருக்கிறீர்கள்?
நான் நன்றாக இருக்கிறேன். நீங்கள்?
-என்ன பார்த்து கொண்டிருக்கிறீர்கள்? -எஸ்டெக்லால்-பெர்செபோலிஸ் விளையாட்டு.
உன்னிடம் சொல்கிறேன்... எஸ்டெக்லால் இந்த வருடம் மிக மோசமாக விளையாடினார்.
அதைத்தான் பெர்செபோலிஸின் ரசிகர்கள் எப்போதும் சொல்வார்கள்.
அட! இந்த வருடம் நிஜமாகவே சொதப்பிவிட்டார்கள்.
எப்படியோ, நன்றி.
பரவாயில்லை.
-யார் அழைப்பது? -கரிம்.
கொஞ்ச நேரம் கழித்து அவனிடம் பேசு.
என்னால் முடியாது.
ஹேய், நண்பா.
எங்கே இருக்கிறாய்? ஊருக்கு வந்துவிட்டாயா?
ஜிலாக்கு உடம்பு சரியில்லை. அவள் மயங்கிவிட்டாள்.
ஜிலாவா? உனக்கு என்ன தான் பிரச்சினை?
நீ நம் வியாபாரத்தை நாசமாக்கிவிட்டாய்.
நான் நாசமாக்கவில்லை. நான் அதைப்பற்றி ரேஸாவிடம் பேசினேன்.
இங்கே இருந்து அதை, நீயே செய்ய வேண்டும்.
அந்த இழிவானவள் மீதுள்ள மோகத்தால் நீ செயல்படுவதற்கு மாறாக.
கொஞ்சம் தண்ணீர் குடித்துவிட்டு அமைதியாகு, பிறகு என்னை தொடர்புக்கொள்.
அவனுக்கு என்ன வேண்டுமாம்?
ஒன்றுமில்லை. நான் அவனுடைய வேலைக்காரன் என நினைத்துக் கொண்டிருக்கிறான்.
தெரியுமா...
நாம் ஒரு பெரிய விஷயத்தை செய்துக் கொண்டிருக்கிறோம்.
தெரியலை.
இதை இந்த நாடு ஒருபோதும் மறக்காது.
ஆமா...
வா.
ஷாஹின்!
என்ன விஷயம்?
மிலாத், தன் காதலி மின்சார நிறுவனத்தில் வேலை செய்தாள் என்றுதானே சொன்னான்?
நண்பா என் பெயரே இப்போது எனக்கு ஞாபகம் இல்லை.
ஷாஹின், யோசித்துப் பார்.
அட, என்னை தொல்லை செய்யாதே.
மோசென்னிடம் கேள், அவன் அங்கு வேலை செய்தான்.
அவன் அங்கு இருக்கும் எல்லா அழகான பெண்களையும் அறிவான்.
சரி தான். நன்றி.
வாழ்த்துக்கள்.
அதோ வருகிறார்.
ஹேய்.
எப்படி இருக்கிறாய்?
உங்களை ஒருபோதும் தொழிலதிபர் போல பார்த்ததில்லை. எப்படி இருக்கீங்க?
நான் நன்றாக இருக்கிறேன்.
சரி, நீ என்ன நினைக்கிறாய்?
இது சஹாரா, இவள் நம்மில் ஒருத்தி. சஹாரா, இவர் தான் பர்ஹாம்.
-நல்லது, ஹலோ. -உங்களை சந்தித்ததில் மகிழ்ச்சி.
சரி உன்னுடைய ரகசிய தேவை என்ன?
உங்கள் குழு வீட்டின் மின் கட்டணம் பற்றியது என்றால், நான் அதை பார்த்துக்கொள்கிறேன்.
நன்றி, நண்பா.
இந்த மக்கள் பிட்காயினை சுரண்டுவது போல மின்சாரத்தை உபயோகிக்கிறார்கள்.
அதனால்?
கேளுங்கள், நீங்கள் எங்களுள் ஒருவன். உங்கள் எண்ணங்கள் சரியாக உள்ளன.
அதனால் நாங்கள் உங்களை நம்பலாம்.
பர்ஹாம்.
எங்களிடம் ஒரு திட்டம் இருக்கு.
உங்க பணியிடத்திற்குள் எங்களை நுழைக்க வேண்டும்.
சத்தியமாக உங்களை சிக்க வைக்க மாட்டோம். அவர்களால் உங்களை கண்டுபிடிக்க முடியாது.
-நீங்கள் எதை அணுக வேண்டும்? -தரவு மையம்.
எதற்காக?
தேசிய ஒளிபரப்பு வசதிக்குச் செல்லும் மின்சார இணைப்பை துண்டிக்க விரும்புகிறோம்.
இது பைத்தியக்காரத்தனம்.
இல்லை. நாம் கேட்கப்பட வேண்டுமானால், இது தான் ஒரே வழி.
தொலைக்காட்சி மற்றும் வானொலியில், ஈரானிலுள்ள எல்லாராலும் கேட்கப்பட ஒரே வழி.
அதுதான் இங்கு மிகவும் பாதுகாப்பான இடம். பிடிபட்டால், அனைவரும் சிறைக்கு செல்வோம்!
நான் சத்தியம் செய்துள்ளேன், அல்லவா?
அவர்களால் உங்களை கண்டுபிடிக்க முடியாது.
நீங்கள் இயந்திரம் பழுதாகிவிட்டது என புகாரளித்தால் மட்டும் போதும்.
இல்லை, வேண்டாம். போதும்.
இது ஒரு மோசமான யோசனை. மறந்துவிடு.
பர்ஹாம்.
எங்களை நம்புங்கள்.
மிலாத்தை நம்புங்கள், அவனுக்கு உங்கள் மீது அக்கறை உள்ளது.
உங்களுக்கு எதுவும் ஆக விடமாட்டான்.
நீங்கள் எங்களுள் ஒருவன் என்று அவன் சொன்னான்.
உங்கள் குழந்தைகள் இது போன்ற ஒரு நாட்டில் வளர்வதை நீங்கள் விரும்பவில்லையென சொன்னான்.
-இதனால் மாற்றம் ஏற்படுமென நினைக்கிறாயா? -ஆமாம்.
-அப்போது நீ போய் தீ குளித்துவிடு. -கிண்டல் செய்யாதீர்கள்.
போராட்டம் வேலை செய்யும். நாம் அழுத்தம் தந்தால், கொஞ்சம் கொஞ்சமாக எல்லாம் மாறும்.
தரவு மையத்தில் உள்ள ஏசி பழுதாகிவிட்டது என புகாரளித்தால் மட்டும் போதும்.
அவ்வளவு தான்.
இதற்கும் உங்களுக்கும் எவ்வித சம்பந்தமும் இருக்காது.
கேளு, நாங்கள் ஏதோ ஒரு நிறுவனத்துடன் வேலை செய்ய முடியாது.
ஹாவா பார்டாஸ் நிறுவனம், அவர்கள் உங்களுடன் வேலை செய்கிறார்கள்.
அட, உங்களுக்கு சம்மதம் என்று சொல்லுங்கள்.
பர்ஹாம், இதைப் பற்றி நீங்கள் ஒரு நாள் உங்க குழந்தைகளிடம் சொல்லலாம். சரியா?
-உங்களை நேசிக்கிறேன். -இந்த முட்டாள்தனத்தை நிறுத்து.
திரும்பி வரும்போது பழுதாகிவிட்டது என புகாரளியுங்கள். சரியா?
முதலில் நான் அங்கு செல்ல வேண்டும். பிறகு உன்னைத் தொடர்பு கொள்கிறேன்.
மிலாத் நீ எப்போதாவது எனக்கு தொல்லை கொடுக்காமல் இருப்பாயா?
உங்களை நேசிக்கிறேன்.
அவர் செய்வார் என நினைக்கிறாயா?
ஆம், செய்வார்.
பாட் யாம், இஸ்ரேல்
ஹலோ.
யார் பேசுகிறீர்கள்?
மோர்டிசாய்?
யார் பேசுகிறீர்கள்?
நான்தான் அரிஸோ.
யார்?
உண்மையிலே நான் தான், கொலூச்சே.
கொலூச்சே?
எப்படி...
எப்படி இருக்கிறாய்?
என் நிலைமை சரி இல்லை.
எனக்கு உதவி வேண்டும்.
மோர்டிசாய், நான் பேசுவது கேட்கிறதா?
உனக்கு உதவி வேண்டுமா?
உனக்கு எவ்வளவு தைரியம்?
இதற்கு முன் எங்கிருந்தாய்?
உன் சகோதரி புற்றுநோயால் போராடிய போது கூட நீ அவள் அழைப்புகளை எடுக்கவில்லை!
புற்றுநோய் மாதக்கணக்கில் அவளது அழகிய உடலை அழித்துக் கொண்டிருந்தது.
ஆனால் நீ அழைப்புகளுக்கு பதிலளிக்கவில்லை!
என்ன விஷயம்? உனக்கு என்ன வேண்டும்?
அரிஸோ?
கோவப்பட உங்களுக்கு எல்லா உரிமையும் இருக்கு.
நான் செய்ததவற்றிற்காக வருந்துகிறேன்,
ஆனால் உங்களால் மட்டும் தான் எனக்கு உதவ முடியும்.
நான் ஈரானை விட்டு வெளியேற வேண்டும்.
இல்லையென்றால்...
என்ன ஆயிற்று?
நான் இங்கிருந்து வெளியேற வேண்டும்.
நான், இஸ்ரேலுக்கு போக விரும்புகிறேன்,
ஆனால் தூதரகத்தில் நான் யூதர் அல்ல என்று சொல்லிவிட்டார்கள்.
நீங்கள் துருக்கி சென்று, நான் யூதர் என்பதை உறுதிப்படுத்த வேண்டும்,
அல்லது அவர்கள் என்னை இஸ்ரேலுக்குள் அனுமதிக்க மாட்டார்கள்.
அப்போ உன் குடும்பம் என்ன ஆச்சு?
உங்களைத் தவிர குடும்பம் என்று யாருமில்லை.
நாம் சந்திக்கும்போது நான் எல்லாவற்றையும் விளக்குகிறேன், சரியா?
நீ இதை செய்திருக்கக் கூடாது, அரிஸோ.
எனக்கு உடல்நிலை சரியில்லை.
மோர்டிசாய், எனக்கு உங்க உதவி வேண்டும்.
நான் இப்போது போக வேண்டும்,
ஆனால் தகவல்களை உங்களுக்கு பின்னர் அனுப்புகிறேன்.
எனக்கு தகுந்த ஆவணங்கள் தேவை.
நீங்கள் என்னை மன்னித்து விடும்படி, உங்களை வேண்டிக் கொள்கிறேன்.
நீங்கள் யாரிடமாவது இதைப்பற்றி ஒரு வார்த்தை சொன்னால் கூட,
இனி சூரிய ஒளியை பார்க்கவே முடியாது.
புரிந்ததா?
அடக் கடவுளே.
நீ சமைத்துள்ளாயா?
ஆஹா.
-அதைத் தொடாதே. -என்ன?
ஹேய், ஐயோ அதைத் தொடாதே, நிறுத்து. பொறுமையாக இரு.
நன்றி.
இங்கிருந்து வெளியே போ அல்லது உதவி செய்.
நான் உதவுகிறேன்.
இந்த மாதிரி சமைக்க எங்கு கற்றுக்கொண்டாய்?
என் அம்மாவிடமிருந்து. அவங்க அருமையான சமையல்காரராக இருந்தாங்க.
இருந்தாங்களா?
அவங்க இறந்துவிட்டாங்களா அல்லது?
இல்லை, அவங்க...
இனி அதிகமாக சமைக்க மாட்டாங்க.
என்னை இப்படி பார்ப்பது, அவங்களுக்கு வேடிக்கையாக இருக்கும்.
வேடிக்கையாக? என்ன சொல்கிறாய்?
எனக்கு தெரியாது. இங்கே, சமையல் செய்வது...
அவங்க சிரிப்பாங்க.
நீ திரும்பி வந்தது அவங்களுக்கு வினோதமாக இருந்ததா?
இல்லை.
இல்லை, என் அம்மாவும் அப்பாவும் ஒருபோதும் அங்கு குடியேறியதில்லை.
அதாவது, இன்னும் அவர்கள் பாரசீகர்கள் தான், பாஸ்போர்ட் தான் வேறு, அவ்வளவு தான்.
சரி.
புலம்பெயர்ந்தவராக இருப்பது எளிதல்ல, இருப்பினும் எங்களுக்காக செய்தார்கள்...
ஆமாம், வெளியேறுவது கடினம்.
தெரியுமா, நான் சில நேரங்களில் இதைப் பற்றி யோசிப்பேன்.
ஆனால் நான் இந்த நாட்டை ரொம்ப நேசிப்பதாக நினைக்கிறேன்.
ஹே, என்ன... என்ன ஆச்சு?
ஒன்றுமில்லை, சும்மா...
-என்ன பிரச்சினை? -அவர்கள் இல்லாதது கஷ்டமாக இருக்கு.
ஹேய், இங்கு வா. இங்கு வா.
-அவர்களை சீக்கிரமே பார்ப்பாய், இல்லையா? -ஆம்.
ஹே, பர்ஹாம் விஷயம் என்ன ஆச்சு?
-தெரியலை. அவரிடமிருந்து தகவல் வரவில்லை. -நீ அவரிடம் பேச வேண்டும்.
-நான் அவரைக் கட்டாயப்படுத்த விரும்பவில்லை. -அப்போ, கட்டாயப்படுத்தாதே...
சும்மா, என்ன ஆச்சு என்று மட்டும் கேள்.
வேண்டுமானால் சாப்பிடுவதற்காகக் கூப்பிடு.
போதையில் இருக்கும் போது அவர் மென்மையாக இருப்பார் என்று சொன்னாயே.
ஆமாம், அவர் அப்படித்தான்.
சரி. நான் அவரை அழைக்கிறேன், சரியா?
ஹலோ. கேளுங்கள்...
கடோஷிடமிருந்து செய்தி: "பிரமாதம், நீ நன்றாக செயல்படுகிறாய்."
நெவோவின் குழு, இங்கே, ஒரு பாதுகாப்பான வீட்டில் இருக்கிறது.
ஆராக் ரியாக்டர்கள் பாதுகாக்கும் ராடார் தளத்திலிருந்து 27 கிலோ மீட்டர் தூரத்தில்.
முதன்மை ராடாரை செயலிழக்கச் செய்ய முதல்நிலை பணித்திட்டம் தொடங்கப் போகிறது.
இன்றிரவிற்குள், இலக்கை அடைவதற்கான இறுதி வழிகளை முற்றிலும் சோதித்துவிட்டு,
நாளைக்குள், வெடிக்கக்கூடிய சாதனங்களை அங்கே தயார்படுத்த விட வேண்டும்.
நெவோ.
அந்த இடத்தைச் சுற்றி, ஒரு நாளைக்கு மூன்று முறை, இரண்டு பாதுகாப்பு வளையங்கள் உள்ளன.
வெற்றுத் தளங்கள், அந்த நிலப்பரப்போடும், ஷிப்ட் மாறும் நேரத்தோடும் ஒத்துப்போகின்றன.
-வெடிமருந்தின் அளவுகள்? -முறைப்படி உள்ளன.
மின் மாற்றிகள் வந்துவிட்டன. நுழையும் முன் அவற்றைக் கம்பியால் இணைத்து விடுவோம்.
மெயர்?
அணுகும் பாதையைப் பற்றி பேசலாம்.
சரி.
நாங்கள் ஏ-301 பாதையைப் பயன்படுத்துகிறோம்.
அமைதியான நடவடிக்கையை மேற்கொள்ள 110 நிமிடம் இருக்கு. சாதாரண நிலப்பரப்பில்.
401-ஐ பற்றி என்ன நினைக்கிறீர்கள்?
என்ன, அந்தக் கழிவுநீர்க் குழாயா?
இல்ல, அது அதிக சிக்கலானது, நீளமானதும் கூட, வெளிவரும் வழி அதிக வெளிச்சமாக இருக்கும்.
அதனால்தான் அதைப் பயன்படுத்த சொல்கிறேன். அதைஎதிர்பார்க்க மாட்டார்கள், இல்லையா?
ஈரான்.
சரி. அதுவும் ஒரு வழிதான்.
-நீங்கள் கேட்ட சமீபத்திய தகவல்கள். -நன்றி.
பெரிதாக்குங்கள்.
இப்பொழுது பரவாயில்லை.
பொறு, பெரிதாக்கு.
நலமா, அமீர்?
கடவுளின் சித்தத்தால்.
அந்த மின்சார நிறுவனத்தின் பதிவுகள் என்ன ஆச்சு?
அது அவ்வளவு சுலபமல்ல, கைதேர்ந்த ஹேக்கர் முடிந்த அளவு மூடி மறைத்து விட்டான்.
அப்படியானால், இந்தத் துறையில் உள்ள யாராலும் அதைக் கண்டுபிடிக்க முடியாதா?
இது அவசரம் என்று எனக்குப் புரிகிறது.
அதற்கான தெளிவான விடை எங்களுக்கு கிடைக்கவில்லை, ஆனால் ஒரு அனுமானம் உள்ளது.
என்ன அது?
இந்த மின் நிறுவனத்தின் அவசர அமைப்புகளில் இராணுவப் பிரிவின் பழைய இணைப்புகள் இருந்தன.
ஆகவே, ஒரு வாய்ப்பு இருக்கிறது...
அவர் இராணுவ அமைப்பிற்குள் அத்து மீறி நுழைய முயற்சித்தாரா?
அதே தான்.
எதில்?
நமக்குத் தெரிய வழியே இல்லை.
ஒரு ஹேக்கர் அத்து மீறி, பொதுமக்கள் மின் நிலையத்துள் நுழைந்தால்,
இராணுவ அமைப்புகளுள் நுழைய முடியுமென சொல்கிறீர்களா?
முதன்மை மின் ஆலையில் இருந்து மட்டுமே. சிறிய மின் ஆலைகளின் மூலம் முடியாது.
-உங்களுக்கு நிச்சயமாகத் தெரியுமா? -இல்லை.
சரி, சரி.
இந்தப் பிரதேசத்தில் உள்ள எல்லா நிலையங்களையும் விசாரியுங்கள்.
ஏதாவது பிரச்சினை என்றால், எனக்குத் தெரியப்படுத்துங்கள்.
-சரி. -இது ரொம்ப அவசரம், அமீர்!
அருமை.
சரி, நாம் எந்த காரணத்திற்காக குடிக்கலாம்?
நம் மிஷனுக்காக?
நாம் நமக்காகக் குடிப்போம்.
-நமக்காக. -ஆமாம்.
பொறு, பொறு. நான் ஒரு சின்ன ஆச்சரியம் வைத்திருக்கிறேன்.
உனக்காக.
-ஆஹா. -என்ன?
நான் இதை போட்டு விடுகிறேன்.
-இதை நீ எப்போது வாங்கினாய்? -நான் வாங்கவில்லை.
இது என் அம்மாவுடையது.
என் அம்மாவுடையது அல்ல, அவர்கள் செய்தது.
அவங்க நகைக்கடைக்காரர்களின் குடும்பத்தை சேர்ந்தவங்க.
நான் இதை உனக்குக் கொடுக்க வேண்டும் என்று அவங்க விரும்பியிருப்பாங்க.
-வேறு யாராவது ஒருவருக்கு தரலாம்... -இல்லை, பார்.
நீ என்ன சொல்லப் போகிறாய் என்று எனக்குத் தெரியும், நான்...
நான் உன்னை இங்கே தங்க வைக்க வேண்டும் என்று முயற்சி செய்யவில்லை.
உன் சூழ்நிலை எனக்குப் புரிகிறது.
ஆனால், நீ என்னை மறந்து விடக்கூடாது.
உனக்கு இது பிடித்திருக்கிறது இல்லையா?
-ரொம்பவே. -அப்படியா?
-நன்றி. -சரி. வந்து...
பர்ஹாம் வருவதற்குள் நாம் சாப்பிடலாம்.
நன்றாக சாப்பிடுங்கள்!
ஆஹா!
பார்க்கவே பிரமாதமாக இருக்கிறது!
நீயா இதை எல்லாம் சமைத்தாய்?
நீ இங்கே என்ன செய்கிறாய், கரிம்? நீ அந்த விருந்தில் இருப்பதாக நினைத்தேன்.
நீங்கள் இல்லாமல் நான் தவித்தேன்.
நானும் சேர்ந்து சாப்பிடலாமா? எனக்கு ரொம்ப பசிக்கிறது.
நீங்கள் ஏதாவது விஷயத்தை கொண்டாடுகிறீர்களா?
ஜிலா நாளை கிளம்புகிறாள்.
கிளம்புகிறாளா? எங்கே கிளம்புகிறாள்?
கத்தாரில் உள்ள அவளது குடும்பத்தோடு சேரப் போகிறாள்.
ஏன்? ஆனால் நீ இப்போது தான் இங்கே வந்தாய் அல்லவா.
உங்கள் இருவருக்குள்ளும் ஒன்றும் பிரச்சினை இல்லையே?
எல்லாம் சிறப்பாக இருக்கிறது.
அப்புறம் நீ ஏன் கிளம்புகிறாய்?
அது உனக்கு தேவை இல்லாத விஷயம்.
இது எனக்கு முக்கியமான விஷயம்.
நம் குழுவில் எந்த ரகசியமும் கிடையாது.
சரி தானே, மிலாத்?
உன் பெயர் ஜிலா கோர்பானிஃபர், சரியா?
ஆமாம்.
பிறகு ஏன் எந்த சமூக வலை தளத்திலும் உன்னை காண முடியவில்லை?
எதிலும் இல்லை. பூஜ்யம்.
நான் அவை எதையும் உபயோகிப்பதில்லை.
ஆனால் ரகசிய வலைத்தளத்தில் இருக்கிறாய்.
-மறுபடியும் ஆரம்பிக்கிறாயா? -வாயை மூடு, மிலாத்.
நீ அவளை சோதித்தாய். அவள் தேறிவிட்டாள், அல்லவா?
-அவள் தேறினாள், இல்லையா? -மோகத்தால் யோசிப்பதை விடு!
இவள் யாரென்று நான் புரிந்துகொள்ள வேண்டும்.
அவள் எண்ணம் தான் என்ன?
ஆரம்பத்திலிருந்தே அவளைப்பற்றி சந்தேகமாக இருந்தது.
முகமது. கட்டிடத்திற்கு அருகில் போ.
இது அந்த மின்சார நிறுவனத்தைப் பற்றியதா?
நாம் எல்லோரும் சுதந்திர போராட்ட வீரர்கள்.
தங்கள் உளவாளிகளை இங்கே புகுத்த, இந்த அரசாங்கம் தீவிரமாக முயற்சிக்கிறது.
எனக்கு இப்போது பதில் தெரிய வேண்டும் அல்லது அவள் எங்கேயும் போக முடியாது!
நான் ஒன்றும் உளவாளி கிடையாது.
நான் அந்த மின்சார நிறுவனத்தில் வேலை செய்தேன், ஆனால் ராஜினாமா செய்துவிட்டேன்.
அதோடு நான் ஈரானை விட்டு போகிறேன், அதனால்...
அவ்வளவு தான்.
சரி.
அப்போது இவள் யார்?
இது தான் உண்மையான ஜிலா கோர்பானிஃபர்.
இவளது மேலாளர் கொலை செய்யப்பட்டார் மற்றும் கணவர் தற்கொலை செய்து கொண்டார்.
ஆனால் இவள் ஜிலா கோர்பானிஃபர் இல்லை, அப்படித்தானே, முட்டாளே?
இது உண்மையா?
கேள், என்னால் விவரிக்க முடியும்...
-உன்னை இங்கே அனுப்பியது யார்? காவலரா? -கரிம்!
தயாராகுங்கள், தயாராகுங்கள்!
உன் பெயர் என்ன?
உன்னால் விவரிக்க முடியுமா...
நீ எங்கே போகிறாய்?
வஞ்சகி!
கத்தியை கீழே போடு.
வேண்டாம்! அவனை சுடாதீர்கள்!
மிலாத்தை சுடாதீர்கள். அவன் எனக்கு வேண்டும்.
என்னை நம்புங்கள்.
கடோஷ், அவன் நமக்கு வேண்டும்.
முகமது, சுடாதே.
இந்த இடத்தை சுத்தப்படுத்து. தொடர்பாளர் இன்னும் சில நிமிடங்களில் வந்து விடுவார்.
உன் கைபேசியை கொடு.
உன் கைபேசியை என்னிடம் கொடு.
பர்ஹாமுக்கு குறுஞ்செய்தி
அவர் இங்கே வந்தவுடன்,
நான் சொல்வது போலவே நீ செய்ய வேண்டும்.
உங்கள் இருவரின் வாழ்வும் அதில் அடங்கி இருக்கிறது.
-ஹே, நண்பா. -ஹே, நண்பா.
எல்லாம் எப்படி இருக்கிறது?
-அமைதி கிட்டட்டும். -வணக்கம்.
இங்கே வா.
என்னை விட்டுவிட்டு நீங்கள் தொடங்கிவிட்டீர்கள்.
-விடுங்கள், உங்களுக்கும் வைத்திருக்கிறோம். -அப்படியா?
நான் எனக்கென ஒதுக்கிக் கொள்ளவா?
எல்லோரும் எடுத்துக் கொண்டீர்களா?
எனக்கு போதும்.
அதை இங்கே வைக்கணும்...
மிலாத்...
உனக்கு என்னவாயிற்று, நண்பா?
என்ன விஷயம்?
முகமது, மிலாத் நம்மை காட்டிக் கொடுத்தால், நீ உள்ளே சென்று செய்ய வேண்டியதை செய்.
உன் நண்பனுக்கு என்னவாயிற்று?
எனக்குத் தெரியவில்லை.
நான் இரண்டு நாட்களாக தூங்கவில்லை.
நீ தூங்கவில்லையா?
நிறைய விருந்துகளா, என்ன? சரி, ஜாலியாக இரு.
நாங்கள் கேட்டதைப் பற்றி யோசித்தீர்களா?
ஆமாம். யோசித்தேன்.
கேளுங்கள்...
எனக்கு உங்களை பிடிக்கும்.
அதை எப்படி சொல்வது? என் ஆதரவு உங்களுக்கு இருக்கிறது.
ஆனால் இதற்கு தைரியம் வேண்டும், தெரியுமா?
எனக்கு குடும்பம் இருக்கிறது.
நல்ல அந்தஸ்து இருக்கு.
அவை அனைத்தையும் நான் பணயம் வைக்க முடியாது.
கேள், கவலைபடாதீர்கள். உங்களுக்கு பிரச்சினை வராது.
அன்பே, எனக்கு உன்னைத் தெரியாது.
உன் கையில் என் வாழ்வை ஒப்படைக்க எதிர்பார்க்கிறாயா?
மிலாத், நண்பா. சொல், குறைந்தபட்சம் உனக்காவது புரிகிறது தானே.
அவனுக்கு என்ன பிரச்சினை? நீ அவனை என்ன செய்தாய்?
பர்ஹாம் கஸ்ராய்...
நான் உங்களுக்கு நல்ல முறையில் சொல்கிறேன்.
நல்ல முறையிலா?
என்னை மிரட்டுகிறாயா?
மிலாத், என்ன நடக்கிறது?
நான் பொத்தானை அழுத்தினால், இது உங்களது முதலாளிக்கு சென்றுவிடும்.
நான் செய்வதை தவறாக எண்ணாதே.
உனக்கு இதில் சம்பந்தம் இருக்கிறதா?
எங்களுக்கு வேறு வழியில்லை, பர்ஹாம்.
நாங்கள் சொல்வதைப் போல் செய்யுங்கள்.
செய்யுங்கள்!
அழைப்பை மேற்கொள்ளுங்கள்.
செய்யுங்கள்!
எனக்கு தேவையான தகவல் அனைத்தும் என்னிடம் இல்லை.
உங்களுக்கு என்ன வேண்டும்?
உபகரணத்தின் சீரியல் எண்.
ஒன்றும் தெரியாதது போல் நடிக்காதீர்கள்.
மற்றதை நிரப்புங்கள்.
சீரியல் எண்ணை நான் சொல்கிறேன்.
பாராட்டுகிறேன், பர்ஹாம்.
என்னவோ எனக்கு வேறு வழி இருப்பதைப் போல்.
மக்கள் மீது அக்கறையுள்ளதாக நடித்து உங்களை நீங்களே அதிருப்தியாளர்கள் என்கிறீர்கள்,
பிறகு என்னை மிரட்டுகிறீர்களா?
நீங்களும் அந்த சட்டவிரோத புரட்சிகர காவல் படையினரைப் போல தான்.
இங்கேயே, 401-ன் விளிம்பில்,
வேலியை எட்டுவதற்கு முன், குழுவினர்...
ஏ301
...வழக்கத்திற்கு மாறான ரோந்தை கண்டதால், பின்வாங்க வேண்டிய கட்டாயம் ஏற்பட்டது.
ரோந்துபடையைப் பற்றி நமக்கு எப்படி தெரியாமல் போனது?
கழிவுநீர் கால்வாயில் மறைந்த பகுதி, செயற்கைகோளில் பதிவாகாமல் இருந்திருக்கலாம்.
கள உபகரணங்கள்?
அதுவும்.
நான் முற்றிலும் பொறுப்பேற்கிறேன்.
எப்படியோ, நிவோ கண்டுபிடிக்கப்படவில்லை.
இந்த பாதையில் இப்போது கேமராக்கள் பொருத்தப்பட்டுள்ளன.
இரவில் மீண்டும் ரோந்துபடையைப் பார்த்தால், நாம் மாற்றுப் பாதையை பயன்படுத்துவோம்.
அதை முதலில் சரிபார்க்காமலா?
நாங்கள் பயன்படுத்த விரும்பிய முந்திய பாதையில் எந்த தலையீடுகளும் இல்லை.
உங்களால் எப்படி உறுதியாக கூற முடியும், நெவோ?
நீங்கள் தலையீடுகளும் இல்லாத பல நுழைவு பாதைகளை கூறினீர்கள்!
தவறுகளுக்கு நேரம் கிடையாது.
ஈரான், சம்பவம் பற்றிய முழு அறிக்கையும் நாளை வேண்டும்.
நாம் மற்றதை பிறகு கண்டுபிடிக்கலாம். அனைவருக்கும் நன்றி.
யேல், நீ இரு.
-ஹலோ. -அங்கே இருக்கிறாயா?
ஆமாம்.
உனக்கு ஒன்றும் பிரச்சினை இல்லையே?
நீங்கள் அவனைக் கொன்றிருக்க கூடாது. அவன் என்னை காயப்படுத்தவில்லை.
அவனுக்கு நிறைய விஷயங்கள் தெரியும், தமார். அவன் ஆபத்து தான்.
நாம் பிரச்சினையைத் தீர்த்திருக்கலாம்.
முடிவு எடுக்கப்பட்டுவிட்டது, ஏற்றுக்கொள்.
அதை ஒதுக்கி வைத்துவிட்டு, ஓய்வெடுக்க முயற்சி செய்.
நாளை நமக்கு ஒப்புதல் கிடைத்துவிடக்கூடும். நீ நல்ல நிலையில் இருக்க வேண்டும்.
-முதல் திட்டம் என்னவாயிற்று? -ஒன்றுமில்லை.
எந்த தருணத்திலும் செயல்பட நாம் தயாராக இருக்க வேண்டும்.
சரியா?
-சரி. -நல்லது.
நாம் காலையில் பேசுவோம். இரவு வணக்கம்.
அவள் பேச்சு சரியில்லை.
சில மணி நேரங்களில் சரியாகிவிடுவாள். அவள் வலிமையானவள்.
உனக்கு கொடுத்த இரண்டு வாய்ப்புகளும், மோசமாக முடிந்தது.
நிவோவின் செயல்பாட்டை நீங்களே பார்த்தீர்கள்.
நமக்கு ஒரு மாற்று வேண்டும்.
கோரேவ்...
என்னை அங்கு போகவிடுங்கள்.
நாளை இரவுக்குள் உங்களுக்கு மற்றொரு வழி கிடைக்கும்.
நிச்சயமாக, விமான எதிர்ப்பு ஏவுகணைகள் இல்லாமல்.
அப்பா
ஹலோ, செல்லமே. சில நாட்களாக உன்னிடமிருந்து எந்த தகவலுமில்லை.
உன் புதிய ராணுவ வேலையில் மும்மரமாக இருப்பாய் என எனக்குத் தெரியும்,
உன்னை நினைத்தால் எனக்கு பெருமையாக இருக்கிறது.
உன் குரலைக் கேட்க விரும்புகிறேன், அன்பே.
வாய்ப்பு கிடைக்கும் போது அழை.
நான் உன்னை நேசிக்கிறேன், செல்லமே. முத்தங்கள்.
பாபிக்...
உங்களை காண விரும்புகிறேன்.
இன்று மிகவும் கடினமான நாளாக இருந்தது...
அதனால் நாளை அழைக்கிறேன்.
நீங்கள் எல்லாவற்றையும் என்னிடம் சொல்லணும். எப்படி உணர்கிறீர்கள் என்று சொல்லுங்கள்.
நான் உங்களை நேசிக்கிறேன்.
என் அன்பான நஹீத்...
உன்னை காண விரும்புகிறேன்.
அவர்கள் உன்னை கவனித்துக் கொள்வதால், நீ நன்றாக இருக்கிறாய் என்று நம்புகிறேன்,
என்னை மன்னித்துவிடு, அவர்களுக்கு கொடுக்க என்னிடம் வேறு எதுவும் இல்லை.
நான் பணி இடைநீக்கம் செய்யப்பட்டேன்.
இதற்காகவாவது...
உன்னை விடுவிக்கும்படி அவர்களிடம் கேள்.
கெஞ்சிக் கேட்கிறேன்.
நன்றி.
இஸ்தான்புல், துருக்கி
-காலை வணக்கம், சார். -காலை வணக்கம்.
நான் ஒரு அறையை பதிவு செய்திருந்தேன். என் பெயர் மோர்டிசாய் ராபின்யான்.
சரி.
இதோ, சார். அதோடு உங்களுக்கு ஒரு செய்தியும் இருக்கிறது.
அன்பு மோர்டிசாய். நீங்கள் வந்ததற்கு மிகவும் நன்றி.
நான் அறை எண் 114-ல் இருக்கிறேன்.
மோர்டிசாய்? ஹலோ.
நீங்கள்?
நான் அவ்ராஹம், குடும்ப நண்பர். உங்களை சந்தித்ததில் மகிழ்ச்சி.
அரிஸோ எங்கே?
கொலூச்சேவா?
அவள் நடை பயிற்சிக்கு சென்றிருக்கிறாள், இப்போது வந்துவிடுவாள். உள்ளே வாருங்கள்.
அமைதி கிட்டட்டும்.
வாருங்கள்.
நன்றி.
தமிழாக்கம் மேனகா மணிகண்டன்